
ముంబై : ఎల్ఫిన్స్టోన్ (ప్రభాదేవి) రైల్వే స్టేషన్లో శుక్రవారం ఉదయం జరిగిన దుర్ఘటనకు అసలు కారణంపై అధికారకంగా ఎటువంటి ధ్రువీకరణ ఇప్పటి వరకు లేదు. కానీ ప్రత్యక్ష సాక్షులు చెప్తున్న సమాచారం ప్రకారం పాదచారుల వంతెన కూలిపోతున్నట్లు ప్రచారమైన వదంతులే తొక్కిసలాటకు దారితీసినట్లు తెలుస్తోంది. బ్రిడ్జి కూలిపోతున్నట్లు విన్నవాళ్ళంతా దానిపై నుంచి దూకేయడానికి ప్రయత్నించారని ప్రత్యక్ష సాక్షి ఒకరు తెలిపారు. వంతెన కూలిపోతున్నట్లు కొందరు అరవడం తాను విన్నానని ఆయన చెప్పారు. ఈ కేకలు ఆ వంతనపైనున్నవారికి ఆందోళన కలిగించాయని చెప్పారు. తక్షణమే ఒకరినొకరు తోసుకుంటూ వంతెనపై నుంచి క్రిందికి దిగి, ప్రాణాలను కాపాడుకునేందుకు ప్రయత్నించారన్నారు.ప్రత్యక్ష సాక్షి మరొకరు మాట్లాడుతూ ఈ వంతెనలోని టిన్ పోర్షన్ పగిలిపోయిందని, దాంతో దానిపైన ఉన్నవారంతా భయపడ్డారని చెప్పారు.ఈ పాదచారుల వంతెన చాలా ఇరుకుగా ఉంటుంది. ప్రయాణికులు భారీ సంఖ్యలో ప్రతి రోజూ దీనిని ఉపయోగిస్తూనే ఉంటారు. కార్యాలయాల పని వేళల్లో రద్దీ ఎక్కువగా ఉంటుంది.

mumbai : elphinstone (prabhadevi) railve stationlo sukravaaram udayam jarigina durghatanaku asalu kaaranampai adhikaarakamgaa etuvanti dhruveekarana ippati varaku ledu. cony pratyaksha saakshulu cheptunna samacharam prakaaram paadachaarula vantena koolipotunnatlu prachaaramaina vadantule tokkisalaataku daariteesinatlu telustondi. bridgi koolipotunnatlu vinnavaallantaa daanipai nunchi dookeyadaaniki prayatninchaarani pratyaksha saakshi okaru telipaaru. vantena koolipotunnatlu kondaru aravadam taanu vinnaanani aayana cheppaaru. ee kekalu aa vantanapainunnavaariki aandolana kaliginchaayani cheppaaru. takshaname okarinokaru tosukuntu vantenapai nunchi krindiki digi, praanaalanu kaapaadukunenduku prayatninchaarannaaru.pratyaksha saakshi marokaru maatlaadutuu ee vantenalooni tin porsion pagilipoyindani, daamto daanipaina unnavaarantaa bhayapaddaarani cheppaaru.ee paadachaarula vantena chala irukugaa untundi. prayaanikulu bhari sankhyalo prati roojoo deenini upayogistune untaaru. kaaryaalayaala pani velallo raddi ekkuvagaa untundi.